
Referat de aprobare
privind aprobarea dezmembrării imobilului teren, în suprafață de 230 mp, având NC 72348, situat în Drobeta Turnu Severin, B-dul I.C.Brătianu, nr. 7

Având în vedere:
· adresa nr. 1871/21.01.2026 a Consiliului Județean Mehedinți;
· certificatul de urbanism nr. 32/21.01.2026;
· necesitatea trecerii terenului în suprafață de 94 mp, identificat cu NC 73032, din domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin în domeniul public al UAT Județul Mehedinți și administrarea Consiliului Județean Mehedinți, teren necesar pentru realizarea proiectului ”Renovare energetică a clădirilor publice – Pavilion Administrativ” finanțat prin Planul Național de Redresare și Reziliență; 
· dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire si dezlipire a imobilelor înscrise în cartea funciară se încheie în țean Meforma autentică”;	
· dispozițiile art. 27 din Legea nr. 7/1996 conform, cărora ”imobilele ce aparțin domeniului public si privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ - teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
În acest context, propun ca în ședința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea dezmembrării imobilului teren, înscris în CF a UAT Drobeta Turnu Severin 72348, având NC 72348, situat în Drobeta Turnu Severin, B-dul I.C.Brătianu, nr. 7, în două loturi, după cum urmează:
-  Lotul 1, în suprafață de 136 mp, identificat cu NC 73031;
-  Lotul 2, în suprafață de 94 mp, identificat cu NC 73032.

INIȚIATOR,
VICEPRIMAR
                                                        Daniel Olimpiu Cîrjan

